b"\n_START_ARTICLE_\nPrimer bloqueig de Buenos Aires (1810)\n_START_SECTION_\nRevoluci\xc3\xb3 de Maig\n_START_PARAGRAPH_\nMentre es produ\xc3\xafen els fets de maig, la major part dels oficials de la marina pertanyents a la comand\xc3\xa0ncia de Montevideo es trobaven de casualitat a Buenos Aires. Molts dels oficials, entre ells el capit\xc3\xa0 del navili Juan \xc3\x81ngel de Michelena i els capitans de la fragata Jos\xc3\xa9 Laguna i Jacinto de Romarate, s'havien negat a recon\xc3\xa8ixer la Junta de Govern i d'Observaci\xc3\xb3 establerta a Montevideo el 24 de setembre del 1808 en clara desobedi\xc3\xa8ncia de la capital. Uns altres es trobaven acampats com a part de maniobres habituals entre la capital Buenos Aires i la ciutat de Montevideo._NEWLINE_Davant les novetats, es van presentar demanant passaport per traslladar-se a Montevideo, sense voler recon\xc3\xa8ixer abans a la Junta amb el pretext que el seu comandant els cridava per atendre les seves ordres verbals. La Junta malgrat la evid\xc3\xa8ncia que era una excusa, per evitar incidents no els va for\xc3\xa7ar a jurar fidelitat ni els va retenir, pel que la flotilla realista va poder recuperar els seus caps._NEWLINE_Despr\xc3\xa9s que el governador El\xc3\xado an\xc3\xa8s a Espanya en haver estat reclamat all\xc3\xad, exercia com a governador inter\xc3\xad de Montevideo el Brigadier Joaqu\xc3\xadn de Soria i Santa Cruz (comandant general de la campanya de la Banda Oriental i antic Governador de Misiones), per\xc3\xb2 qui controlava efectivament Montevideo era el comandant general de marina Jos\xc3\xa9 Mar\xc3\xada Salazar.\n_START_SECTION_\nMissions diplom\xc3\xa0tiques\n_START_PARAGRAPH_\nLa Junta va enviar al capit\xc3\xa0 Mart\xc3\xadn Gailan amb la notificaci\xc3\xb3 formal del que havia passat i la seva justificaci\xc3\xb3, aix\xc3\xad com amb una nota de suport signada pel ex virrei Baltasar Hidalgo de Cisneros._NEWLINE_L'1 de juny el cabildo de Montevideo va decidir nombrar una comissi\xc3\xb3 per redactar el plec que condicionaria l'adhesi\xc3\xb3 a la Junta de Buenos Aires. No obstant, el mateix dia, en que s'havia de celebrar la reuni\xc3\xb3 definitiva, va arribar el bergant\xc3\xad mercant Nou Filip\xc3\xad amb not\xc3\xadcies no oficials sobre la instal\xc2\xb7laci\xc3\xb3 d'un Consell de Reg\xc3\xa8ncia a la ciutat de Cadis. Aix\xc3\xb2 i les not\xc3\xadcies falses d'avan\xc3\xa7os i triomfs sobre l'invasor franc\xc3\xa8s que va fer c\xc3\xb3rrer Salazar, va ser agra\xc3\xaft pels realistes i utilitzat com a argument contra els partidaris d'unir-se a la Primera Junta._NEWLINE_A la reuni\xc3\xb3 del dia 2, la decisi\xc3\xb3 adoptada per Montevideo va ser condicionar l'adhesi\xc3\xb3 a la Primera Junta al reconeixement per part de Buenos Aires del Consell de Reg\xc3\xa8ncia de Cadis._NEWLINE_Davant el frac\xc3\xa0s de la missi\xc3\xb3 de Gailan, el secretari Juan Jos\xc3\xa9 Paso va ser enviat a Montevideo. Va arribar el dia 13 de juny per\xc3\xb2 va ser confinat fora de la ciutat. El dia 15, mentre les tropes de mar es desplegaven per la ciutat com una for\xc3\xa7a d'ocupaci\xc3\xb3 es va celebrar un nou Cabildo obert. _NEWLINE_Paso va informar al Cabildo sobre els fets de Buenos Aires, els prop\xc3\xb2sits de la Primera Junta i els motius per no recon\xc3\xa8ixer la Reg\xc3\xa8ncia, i va sol\xc2\xb7licitar la uni\xc3\xb3 del poble de Montevideo amb la Capital, per\xc3\xb2 les seves paraules van ser interrompudes constantment amb crits i insults provinents del sector sota el comandant general de marina Jos\xc3\xa9 Mar\xc3\xada Salazar._NEWLINE_Aquest \xc3\xbaltim va sostenir la legitimitat del Consell de Reg\xc3\xa8ncia, va criticar les mesures adoptades per Buenos Aires i va finalitzar la seva intervenci\xc3\xb3 coincidint amb Paso en qu\xc3\xa8 era necessari conservar la unitat del virregnat del Riu de la Plata, per\xc3\xb2 que havia de ser amb un canvi de posici\xc3\xb3 de Buenos Aires i no de Montevideo. La posici\xc3\xb3 de Paso nom\xc3\xa9s va ser defensada pel pare Jos\xc3\xa9 Manuel P\xc3\xa9rez Castell\xc3\xa0, i davant la creixent agressivitat del grup de Salazar, Jos\xc3\xa9 Paso va haver de retirar-se escoltat pel coronel Prudencio Murguiondo.\n_START_SECTION_\nComplot a Montevideo\n_START_PARAGRAPH_\nDespr\xc3\xa9s del frac\xc3\xa0s de la negociaci\xc3\xb3 la Societat Secreta de Montevideo (dirigida per Feliciano S\xc3\xa1enz de Cavia i integrada per Juan Ram\xc3\xb3n Rojas, Manuel Fern\xc3\xa1ndez Puche, els preveres (homes que han rebut la tercera de les majors ordes sacerdotals que atorga l'esgl\xc3\xa9sia cat\xc3\xb2lica) Santiago Figueredo i Pedro Pablo Vidal, i comptant amb el suport dels cossos urbans de ca\xc3\xa7adors d'infanteria lleugera i voluntaris del Rio de la Plata al comandament dels coronels Juan Balb\xc3\xadn Gonz\xc3\xa1lez Vallejo i Prudencio Murguiondo) va comen\xc3\xa7ar a elaborar un pla per reembarcar-se al Cos de la Marina Real per a poder votar lliurement en un congr\xc3\xa9s._NEWLINE_El 12 de juliol Salazar amb el suport de les forces mar\xc3\xadtimes va desarmar els cossos urbans de Ca\xc3\xa7adors d'infanteria lleugera i Voluntaris del Rio de la Plata gr\xc3\xa0cies a la indecisi\xc3\xb3 de Murguiondo i al valor de Jacinto de Romarate. Pesi a l'amnistia pactada els va encadenar i els va enviar a Cadis. _NEWLINE_Un cop controlada la situaci\xc3\xb3, el coronel Viana va ser enviat a Maldonado per prendre'n el control mentre el capit\xc3\xa0 de navili Juan \xc3\x81ngel de Michelena era enviat amb l'esquadra a Col\xc3\xb2nia del Sacramento.\n_START_SECTION_\nLa ruptura\n_START_PARAGRAPH_\nEl 13 d'agost mentre arribava a la ciutat de Buenos Aires l'enviat de Montevideo, el capit\xc3\xa0 de fragata Jos\xc3\xa9 Primo de Rivera i Ortiz de Pinedo, van arribar not\xc3\xadcies de la captura de Santiago de Liniers a C\xc3\xb2rdova. Davant la fi de l'amena\xc3\xa7a immediata que suposava l'ex-virrei, la Primera Junta va decidir no cedir i va tancar el port de Buenos Aires i les seves depend\xc3\xa8ncies (Ancorada de Barrag\xc3\xa1n) al tr\xc3\xa0fic cap a Montevideo i les poblacions sota el seu control i va tallar les comunicacions amb aquesta ciutat. Primo de Rivera va ser acomiadat per la Primera Junta a trav\xc3\xa9s del secretari Mariano Moreno negant-li audi\xc3\xa8ncia. _NEWLINE_Davant aquesta ruptura formal de les relacions entre la Primera Junta i el govern de Montevideo, amb acusacions creuades de deslleialtat i independ\xc3\xa8ncia, tots dos governs van declarar el bloqueig del port adversari, encara que nom\xc3\xa9s els realistes comptaven amb una flota capa\xc3\xa7 de garantir-ho. _NEWLINE_El 23 d'agost \xc3\xa9s realitz\xc3\xa0 a Buenos Aires una confer\xc3\xa8ncia amb la pres\xc3\xa8ncia del cap de l'arm\xc3\xa0da, capit\xc3\xa0 de la fragata HMS Porcupine i responsable de la flota brit\xc3\xa0nica estacionada al Riu de la Plata,  Robert Elliot. No obstant els arguments de la Primera Junta, basats en la subordinaci\xc3\xb3 deguda de Montevideo i en l'inter\xc3\xa8s dels residents brit\xc3\xa0nics, Elliot es va mostrar en un principi contrari a recon\xc3\xa8ixer el bloqueig invocant el tractat d'amistat i alian\xc3\xa7a amb Espanya i va decidir marxar a Montevideo tot esperant instruccions definitives.\n_START_SECTION_\nBloqueig de Buenos Aires\n_START_PARAGRAPH_\nEl bloqueig de Buenos Aires va ser efectiu a partir del dia 3 de setembre, amb el suport t\xc3\xa0cit del cap de l'armada Robert Elliot._NEWLINE_Davant les novetats, el 9 del mateix mes, un grup de seixanta comerciants brit\xc3\xa0nics es van reunir sota la coordinaci\xc3\xb3 d'Alexander Mackinnon. La majoria, encap\xc3\xa7alats per dos comerciants de cognom Dowling i MacKinlay, es van mostrar favorables a no anar contra el bloqueig, fos per conveni\xc3\xa8ncia amb les autoritats de Montevideo o per prud\xc3\xa8ncia. La minoria, entre ells el mateix MacKinnon, volien demanar a Elliot que no recolz\xc3\xa9s l'acci\xc3\xb3 realista, i en cas de no tenir el seu suport, com ja passava, apel\xc2\xb7lar a l'encarregat dels assumptes brit\xc3\xa0nics al Riu de la Plata, Lord Strangford._NEWLINE_El 10 de setembre el vaixell de guerra brit\xc3\xa0nic HMS Mistletoe va partir a Rio de Janeiro, transportant a una representaci\xc3\xb3 majorit\xc3\xa0ria dels membres de la comunitat brit\xc3\xa0nica i a Mackinnon com porta-veu de la minoria. Fins al 13 de juny en qu\xc3\xa8 va arribar al port de Rio de Janeiro, la defensa havia estat breument a c\xc3\xa0rrec del tinent Roberto Ramsay, capit\xc3\xa0 de la HMS Mistletoe i qui havia portat les not\xc3\xadcies de la dissoluci\xc3\xb3 de la Junta de Sevilla. Aquest era molt favorable als revolucionaris i \xc3\xa9s reunia regularment amb alguns dels seus principals l\xc3\xadders (Juan Larrea, Mariano Moreno, Hip\xc3\xb2lit Vieytes, Juan Jos\xc3\xa9 Paso i Juan Jos\xc3\xa9 Castelli)_NEWLINE_Un cop presentat l'assumpte a Strangford, Ramsay va advocar per la posici\xc3\xb3 de Mackinnon, coincidint d'altra banda amb la del mateix ambaixador en que calia tenir en compte que calia privilegiar els interessos comercials brit\xc3\xa0nics._NEWLINE_Aquest mateix dia es van presentar davant del port nou bucs al comandament del capit\xc3\xa0 Jos\xc3\xa9 Primo de Rivera: la corbeta Mercuri (nau capitana, de 24 canons de 16), els bergantins Bel\xc3\xa9n i Cigne, les sumaques La nostra Senyora del Carmen i La nostra Senyora de Ar\xc3\xa1nzazu, el lugre (vaixell petit de tres pals) Sant Carlos i els falutxos (vaixells costers amb vela llatina) Fama, Sant Luis i Sant Mart\xc3\xadn._NEWLINE_La for\xc3\xa7a bloquejant va destacar els seus falutxos i va capturar dues llanxes de tr\xc3\xa0fic al capvespre i altres dues a l'alba i va notificar als bucs estrangers que havien de retirar-se a Montevideo o a Maldonado (als anglesos a trav\xc3\xa9s de Elliot).\n_START_SECTION_\nEl vent pampero\n_START_PARAGRAPH_\nLa nit del 16 de setembre va cessar la pluja i va comen\xc3\xa7ar a bufar el pampero, en dirrecci\xc3\xb3 Sud-Sud Oest. Durant la matinada del 17 l'estuari estava buit i amb prou feines es distingien els canals de les balises interiors i exteriors._NEWLINE_A Buenos Aires es van requisar algunes peces de can\xc3\xb3 de 24 tretes de la fortalesa i es van embargar vehicles per armar rais (basses fetes de troncs lligats els uns amb els altres, normalment usats en rius). Mentrestant, a la flota encallada al port, s'hi van improvisar basses amb canons i es van preparar per a un assalt per terra. No obstant el temor que les aig\xc3\xbces torn\xc3\xa8ssin r\xc3\xa0pidament va demorar la decisi\xc3\xb3 d'enviar forces de cavalleria. A les 5 del mat\xc3\xad del 18 efectivament van tornar les aig\xc3\xbces i van tornar r\xc3\xa0pidament als seus nivells habituals._NEWLINE_El bloqueig es va reprendre refor\xc3\xa7at amb la corbeta Diamant i el migdia del 21 el falutxo (comandat per l'alferes de la fragata Jos\xc3\xa9 de Argandonya) es va acostar a la costa i va fer el primer tret, amb el seu can\xc3\xb3 de 9 sobre el Retir, el qual va ser retornat amb dos de 18, per\xc3\xb2 sense causar-li danys.\n_START_SECTION_\nAl\xc3\xa7ament del bloqueig\n_START_PARAGRAPH_\nRamsay va tornar el 10 d'octubre amb plecs del vicealmirall Miguel de Courcy, cap de l'estaci\xc3\xb3 naval del Brasil i dels mars de sud, els quals desaprovaven la conducta de Elliot i li ordenava dirigir-se a Maldonado. Elliot ho va obeir el 15 d'octubre, amb la qual cosa Ramsay va quedar al comandament de la flotilla al Riu de la Plata esperant l'arribada del mateix Courcy. _NEWLINE_L'endem\xc3\xa0, dos bergantins anglesos van ser detinguts per la flota bloquejadora. Ramsay va sortir amb la petita Mistletoe a la trobada de la capitana, la Fragata Mercuri, de 32 canons, i va fondejar al costat i a curta dist\xc3\xa0ncia. A continuaci\xc3\xb3 va enviar al seu primer oficial amb un missatge en el qual protestava en\xc3\xa8rgicament pel bloqueig, negava al govern de Montevideo el dret de tancar el tr\xc3\xa0fic del Riu de la Plata als vaixells de bandera brit\xc3\xa0nica i li donava el termini d'una hora per retirar els bucs, advertint-lo que passat aquest temps procediria a disparar els seus canons de banda contra la Mercuri._NEWLINE_El comandant realista va riure davant l'amena\xc3\xa7a, responent que amb nom\xc3\xa9s un dels seus canons li era suficient per fer volar al capit\xc3\xa0 i al petit buc angl\xc3\xa8s. Ramsay va respondre al seu torn que era molt conscient d'aix\xc3\xb2 per\xc3\xb2 que no canviaria la seva ordre, que en una hora la Mistletoe seria enfonsada per\xc3\xb2 el Mercuri seria atacat._NEWLINE_El capit\xc3\xa0 espanyol tement les conseq\xc3\xbc\xc3\xa8ncies d'enfonsar un navili de Gran Bretanya, va optar llavors per alliberar els bucs i Ramsay va tornar a Buenos Aires, on va ser rebut com un heroi._NEWLINE_A principis de novembre va arribar a Montevideo el vicealmirall Miguel de Courcy a bord del HMS Foudroyant, de 80 canons. Ramsay es va oferir a transportar a una ambaixada de la Primera Junta, pel que va ser designat el coronel Juan Florencio Terrada de Fretes, cap del batall\xc3\xb3 de Granaders de Ferran VII i funcionari de la Secretaria de Guerra, a c\xc3\xa0rrec de Moreno._NEWLINE_Despr\xc3\xa9s de la humiliaci\xc3\xb3 de Primo de Rivera, Romarate havia de fer-se c\xc3\xa0rrec del bloqueig per\xc3\xb2 es va veure obligat a aixecar-lo definitivament davant la impossibilitat de fer-lo complir als bucs de bandera brit\xc3\xa0nica i en comprovar que hi havia una conspiraci\xc3\xb3 dels seus subalterns que es proposaven segrestar-lo a ell i als seus principals oficials i lliurar-los a l'enemic."